Feb 02,2018
భారత్‌ ఐదో అతిపెద్ద ఆర్థిక వ్యవస్థ
న్యూఢిల్లీ: ప్రపంచంలోనే భారత్‌ ఐదో అతిపెద్ద ఆర్ధిక వ్యవస్థగా అవతరించనుందని కేంద్ర ఆర్ధిక శాఖ మంత్రి అరుణ్‌ జైట్లీ అన్నారు. గురువారం పార్లమెంట్‌లో బడ్జెట్‌ ప్రవేశపెడుతూ ప్రస్తుత ఆర్థిక సంవత్సరం ద్వితీయార్థంలో దేశ జీడీపీ 7.2-7.5 శాతంగా నమోదయ్యే అవకాశాలు ఉన్నాయన్నారు. తమ పాలనలోని తొలి మూడేండ్లలో వృద్ధి రేటు 7.5 శాతం చొప్పున పెరిగిందన్నారు. అదే విధంగా ఆర్థిక వ్యవస్థ 2.5 ట్రిలియన్‌ డాలర్లకు చేరిందన్నారు. ప్రస్తుతం ప్రపంచంలోనే భారత్‌ ఏడో అతిపెద్ద ఆర్థిక వ్యవస్థగా ఉందన్నారు. త్వరలోనే ఈ స్థానానికి అయిదుకు మెరుగుపర్చుకుంటామని విశ్వాసం వ్యక్తం చేశారు.
మీ స్నేహితులకు రికమెండ్ చెయ్యండి